NETFLIXOVA SERIJA
Bambus
Sušilo za rublje
Bambus, sušilo za rublje
Vratio sam se!
Bambus, sušilo za rublje
UJAK: DOBRA SI I OVAKVA
IDI KUĆI
JEFTINIJE OD SPUŽVE ZA RIBANJE
75 MINUTA RANIJE
Fujimiya javlja da će poslije doći.
Shvaćam.
Što?
Pa, ona je draga djevojka.
Pretpostavljam da jest.
Pokušala te izbaciti iz mojeg života.
ZA ROĐAKA S DRUGOG SVIJETA
Stigla ti je poruka.
Znam, ali na engleskom je, pa sam je ignorirao.
Da vidimo. „Izmjene Partnerskog programa za YouTube.”
Nisam znao da govoriš engleski.
Ne. Aplikacija za prevođenje.
Kako praktično.
I? Što kaže?
Ujače, uskoro ćeš ostati bez posla.
Molim?
Početkom 2018.
mnogi mali korisnici YouTubea ostali su bez prihoda od oglašavanja.
1000 PRETPLATNIKA I 4000 SATI
Kanal mojeg ujaka nije bio iznimka.
POČEVŠI OD 20. VELJAČE 2018.
19. VELJAČE, PONEDJELJAK
Do kraja dana moram imati 4000 sati gledanja
i 1000 pretplatnika.
ROĐAK S DRUGOG SVIJETA
812 PRETPLATNIKA
Vrijeme gledanja daleko premašuje prag.
Zašto je tako malo pretplatnika?
MIKECHAN: UPRAVO SAM OTKRILA VAŠ KANAL! SJAJNI DIGITALNI EFEKTI!
ROĐAK S DRUGOG SVIJETA: TO NIJE CGI, VEĆ ČAROLIJA.
PROČITAJTE OPIS PRIJE GLEDANJA VIDEOZAPISA.
ŽIVCIRA ME ŠTO MNOGI KOMENTIRAJU,
A NISU PROČITALI OPIS.
UČINIMO INTERNET UGODNIM MJESTOM
POŠTUJUĆI PRAVILA.
@ROĐAKSDRUGOGSVIJETA DA, BAŠ
OPET JE POČEO
NISAM VIŠE TVOJ FAN ZAR SI JUČER ROĐEN?
STARI JE OPET LJUT IZMIŠLJA VLASTITA PRAVILA
-Eto, zašto! -Molim?
Tvoji fanovi ukidaju pretplate zbog tvojih šugavih odgovora!
Ali, Takafumi…
Nema „ali”!
-Bilo kako bilo, u škripcu smo. -Da, moramo nešto smisliti.
Nije mi bilo ovako još od Zapečaćenog grada, Luvaldrama.
Zaštitna čarolija bila je probijena i oslobodilo se 1000 legendarnih zvijeri.
Ujače,
zašto spominješ takvu fascinantnu priču u trenutku krize?
Želiš li je čuti?
Naravno da želim.
U trenutku krize?
Za koju si ti kriv!
Icuras elran.
Je li to Zapečaćeni grad?
Kakva golema barijera.
Što li blokira?
Stvarno ništa ne znaš, zar ne?
Zar imaš i orkovsku pamet?
Ork?
-Ork! -To je ork!
Nemojte paničariti!
Da, zbilja izgleda kao ork.
Ali da je pravi ork,
stradao bi čim bi stupio kroz barijeru!
-Tako je. -Je li zbilja čovjek?
Svijet stvarno propada.
Slažem se.
Orkoliki, često si u škripcu, kao da te goni vojska Chua.
Stani!
Da te goni vojska Chua?
Vilenjakinja je spomenula vojsku Chua.
Nije li Chu bilo drevno kraljevstvo u Kini?
Sigurno je riječ o prijevodu.
JEZIK: 1. JAPANSKI – 2. GRANBAHAMALSKI
Irg zag lar rarla…
Doslovni prijevod glasi: „Povici Gubenove vojske desetoga dana.”
To nema previše smisla, pa je čarolija prilagodila japanski.
Kakvo je to sučelje?
Kopirao sam ovu značajku s tvojeg uređaja.
Ne želiš sakriti svoje lice?
Ne želim.
Sad kad sam se navikla na njega, više mi se ne povraća kad te vidim.
-Mogu ga podnijeti… -Kakvo golemo voće.
To je equa, a uzgaja se na jugu.
ZAPEČAĆENI GRAD ZEMLJA ZVIJERI
Zaštitna barijera štiti grad od zvijeri
koje žive na zapadu Zemlje zvijeri.
Barijera ovih razmjera ne može se izgraditi preko noći.
-Kilighd l'gid riolran. -Ovo je središte trgovine.
-Kulosha l'gid riolran. -Trguje se lokalnim dobrima.
Sve zahvaljujući ovoj barijeri!
Pogledajte barijeru!
Ujače, što si to učinio?
Htio sam vidjeti hoće li upaliti.
-Gledajte! -Dolaze zvijeri!
Kiklop!
Ono je titan!
Je li ono oblačni zmaj?
Donesite karte za čaranje!
Koje?
Sve!
Takva sam čudovišta vidjela jedino u slikovnicama
iz svojega rodnog grada.
Otprilike tisuću čudovišta.
Kako ti se čine, orkoliki?
Previše ih je za nas dvoje.
Ne možemo spriječiti brojne žrtve.
Tako je.
Tako ružno lice.
Ali ne kriješ ga.
Tako si čudan.
Budalo.
Bježi.
Opet sam je podigao.
Što?
Zamolio sam duhove barijere da je poprave i to su učinili.
Duhovi su me dosta gnjavili zbog toga.
Dosta gnjavili?
Preživjeli smo!
Ali što je to bilo?
Mislim da je nešto zabljesnulo.
Znači li to da je netko probio barijeru?
Je li to bila zvijer?
Zvijer?
Ispustila si ovo, vilenjakinjo.
Hvala. Drevno je.
To je legendarno oružje, zar ne? Moraš pažljivo rukovati njime.
„Legendarni mač” zvuči sjajno,
ali, na kraju krajeva, to je samo antikvitet.
Antikvitet.
I barijera je takva.
Nije se održavala već nekoliko stoljeća.
Moralo je doći do nekakvoga kvara.
Čuo sam da su čarolije za barijeru u prijestolnici.
Malo je falilo, orkoliki.
Zašto im nisi rekla da sam ja probio barijeru.
Duguješ mi večeru.
Onda smo kvit.
Pobjegao sam.
Zašto si dovraga pobjegao?
Takve gnjavatore važno je odmah obeshrabriti
čim te počnu ucjenjivati.
Inače ćeš ostati vječni naivac.
Dobro, orkoliki. Sad mi donesi kolača.
Zbilja je skeptičan.
Zamolio sam duhove.
Što radiš?
Mislim da ću zamoliti svoje gledatelje da se pretplate na moj kanal.
Što?
Objasnio sam im da mi treba njihova pomoć i da mi pomognu tako da se pretplate.
Zašto si učinio nešto tako glupo?
Gotov si ako pokažeš svoju slabost!
Trolovi će započeti rat i neće te prestati vrijeđati!
Napast će te internetski trolovi koji zarađuju na mržnji!
Gotov si!
Ujače, gotov si!
PRETPLATLA SAM SE. SAMO NAPRIJED!
KAD SI VEĆ ZAMOLIO…
Ljudi…
ČEKAM NOVOSTI NAVIJAM ZA TEBE
Nevjerojatno.
Na društvenim mrežama viđao sam samo ono najgore.
Internet ima i ljubaznu stranu, punu podrške, koju još nisam vidio.
Bok!
Tko je ovdje pravi skeptik?
Skupili smo tisuću pretplatnika! To!
„Hvala vam svima.”
Da stavim i smajlić?
Da.
Što se događa?
BRZA TRANSFORMACIJA ORKOVSKOG LICA
Stariji nezaposleni samci sve su veći socijalni problem.
Na primjer, nezaposleni ujak koji boravi kod nećaka
i uništava mladićev život.
Nezamislivo, zar ne?
Potpuno se slažem.
Novi videozapis već ima 10 000 pregleda.
Je li objavljivanje videozapisa na YouTubeu zaista karijera?
Prihod stiže samo od oglasa, zar ne?
Da.
To se pitanje često postavlja.
Ja sam profić koji surađuje s korporacijom,
pa ne mogu otkrivati pojedinosti.
Žao mi je.
Dok ima sustanara…
Takafumi ne može ni razmišljati o životu s djevojkom.
Pa da, Fujimiya! Trebala bi živjeti ovdje!
U Takafumijevoj sobi može spavati dvoje.
Čekaj malo!
-Ne smeta mi da spavam na podu. -Čekaj!
Dva su muškarca previše za moju sobu.
Nije toliko prostrana.
Zbilja?
Oprostite, moram nakratko van.
Što? Čekaj!
Marmelada bez šećera, 198 jena.
Taj Takafumi.
Iako se takva divna djevojka poput tebe zanima za njega,
promatra te samo kao prijateljicu.
Zar se nešto dogodilo u vašoj prošlosti?
Molim?
-Možeš mi reći. -Ne, hvala.
Moja brojna iskustva žrtvovanja ljubavi trebala bi nešto značiti.
Kaede, barem osjeti moje ruke.
Sigurno ti nešto jedino ja mogu reći.
Nema šanse!
Nemam ništa za povjeriti nekom čije je iskustvo stečeno isključivo igranjem.
Nisam dovoljno dobar za tebe.
Tako je čudan.
Ali namjere su mu dobre i želi nas spojiti.
Bila sam pregruba ranije.
Što?
Tko… si ti?
Ja sam Takafumijeva ujna.
Ujna?
Zašto je njegova ujna ovdje?
Njegov je ujak ovdje. Zašto ne i ujna?
Gdje je ujak?
U kupaonici.
Pomozi mi, Duše zvuka.
Ovdje sam.
Dobro. Razgovarajmo.
-Odnosno, čavrljajmo. -Što?
Vrijeme je za ženske razgovore. Ne moraš se suzdržavati.
Reci mi što se to dogodilo u prošlosti?
Ništa. Ozbiljno, ništa se nije dogodilo.
Vratio sam se!
A SAD SMO OVDJE
Takafumi.
Tvoja mi ujna želi dati savjete o vezama.
Što? Moja ujna?
Savjete o vezama?
Ujače?
Ne, ja sam tvoja ujna.
Sonic i Tailz su…
Ne, Tails, sa „s”.
Njegovo je pravo ime Miles Prower, ali zovu ga Tails jer ima dva repa.
-Ujače. -Ja sam tvoja ujna.
Možda si se služio ovom čarolijom da promijeniš izgled u drugom svijetu.
Kao da je to tako jednostavno.
Um se postupno mijenja kako bi se prilagodio tijelu.
Postoji opasnost da izgubim svoj identitet.
Sve dok nije apsolutno nužna,
ova je čarolija zabranjena!
A ti je rabiš za ženske razgovore.
Pa…
Kako god. Snimimo videozapis za YouTube!
Ne, sad nije vrijeme za to.
Fujimiya je ovdje, pa se moramo posvetiti njoj.
Hajdemo snimati dok igraš Guardian Heroes.
Ja sam za!
Čekam sto godina da snimimo takav videozapis!
To!
Nemamo vremena, pa možeš ostaviti ovo lice.
Dobro, krenimo!
Što se događa?
Dobro. Videozapis je uspješno dodan.
Nisam tako dobar kao nekad, ali sam se trudio da bude zabavno.
Mislim da će se mnogima svidjeti.
Mogu li vidjeti?
Ujače, prije nego što počnemo, moramo se posvetiti Fujimiyi.
Da, zaboravio sam.
Ujak? Nije ujna?
Dobro.
Pogledajmo najranije susrete Fujimiye i Takafumija.
Odmah prijeđeš na stvar, zar ne, ujače?
Počnimo, Takafumi.
Duše sjećanja, pokaži mi dio sjećanja.
-Što je sad pak ovo? -Čarolija.
Nemoj me zezati.
To je sigurno hologram, zar ne?
Vidjela sam to u filmovima.
Tako je.
Ovaj Sony uređaj stvara projekciju slike.
Znači, Sony.
Ovo je naša osnovna škola prije nego što je obnovljena.
Kladim se da doma skrivaš erotske časopise!
Nemam ih!
Sjajno, i ja želim takav uređaj.
Nemoj mi proturječiti!
-Udarci šake dreka! -Ajoj! To boli!
Čudno. Gdje je Fujimiya?
Ovdje je samo ovo prljavo derište.
To si ti, Fujimiya.
Što?
Razumijem. Da, to ima smisla.
Što? Zar sam zbilja bila ovakva?
Mislila sam da smo imali više gorkoslatko djetinjstvo.
Evo, drekeca.
Čekaj, što?
Fujimiya, žao mi je.
Nema ti spasa.
Prestanite gledati!
Nevjerojatno je da te Takafumi uopće prepoznao na ulici.
Naravno da bih je prepoznao.
Ne bih je mogao zaboraviti.
Možeš si misliti.
Ajoj. Čemu sad to?
Razumijem.
Stvari nisu kakvima se čine.
Da sam to ranije shvatio, možda…
O, ne.
Utječe li ovo tijelo na moj um?
Molim te, prestani, g. Fujimiya!
-Nazvao si me gospodinom. -Drekec, drekec!
Ozbiljno sam neko vrijeme mislio da si dječak.
To je grozno!
To je video koji smo upravo dodali.
VIRTUALNI VILENJAČKI ROĐAK
Virtualni što?
Pozdrav, društvo! Evo rođaka!
Danas želim raditi nešto malo drugačije.
Evo ga! Želim na konzoli SEGA SATURN igrati
Guardian Heroes!
Pljes, pljes, pljes!
Dobro. Za ovaj video
igrat ću dok ne osvojim mač junaka.
Za osvajanje mača Hanova junaka dvaput odaberite donji odgovor.
Da, tako je jednostavno!
Dobro. A sada…
Čekaj malo, Takafumi!
Ovdje uopće nema mojeg zaslona s igrom!
Zašto bi itko gledao ovo?
Pogledaj broj pregleda! Ima samo…
VIRTUALNI VILENJAČKI ROĐAK
…200 000 pregleda?
Viralni smo!
Oborit ćemo rekord! Imat ćemo tri milijuna pregleda!
Ljudi ne žele gledati zapuštenog starkelju!
Doba je virtualnih YouTubera! Zgodnih ženskih avatara!
SHIMA ARASHI: SLATKICA!
OBOŽAVAM VAS – PRESLATKA JE
NE TREBA NAM KONZOLA
Svi ste isti.
-To! Znao sam! -Pojavilo se njegovo gadno lice!
Ne!
-Uspjeli smo! -Odvratno!
Ne!
Ujakov je youtuberski ponos uništen.
Ali na dan isplate,
na stolu je bila bogata plata sashimija.
Prijevod titlova: Tanja Jurišić